কোহেন এত দিন মুখ বন্ধ করে রেখেছিলেন। তিন মাস ধরে তাঁর ও ট্রাম্পের সম্পর্ক খতিয়ে দেখছেন রাশিয়ার সঙ্গে আঁতাতের প্রশ্নে তদন্তরত বিশেষ কৌঁসুলি রবার্ট ম্যুলার। এই তদন্ত করতে গিয়েই কোহেনের বাড়ি ও অফিসে তল্লাশি চালিয়ে এফবিআই বিস্তর ক্ষতিকর প্রামণপত্র জব্দ করেছে। এই জব্দ তালিকায় কোহেনের রেকর্ড করা ট্রাম্পের সঙ্গে কথোপকথনের বিপুলসংখ্যক রেকর্ডিং রয়েছে। এর একটি কোহেনের ব্যক্তিগত আইনজীবীর মাধ্যমে সিএনএনের হস্তগত হওয়ার পর তা ইতিমধ্যে প্রচার হয়েছে।